तेलंगाना पर विचार-विमर्श सोमवार को खत्म होगा : प्रणब  
केंद्रीय वित्तमंत्री प्रणब मुखर्जी ने शनिवार रात कहा कि तेलंगाना राज्य के मुद्दे पर कांग्रेस के अंदर विचार-विमर्श की प्रक्रिया सोमवार को खत्म होगी।
केंद्रीय वित्तमंत्री प्रणब मुखर्जी ने शनिवार रात कहा कि तेलंगाना राज्य के मुद्दे पर कांग्रेस के अंदर विचार-विमर्श की प्रक्रिया सोमवार को खत्म होगी, लेकिन मामले के किसी समाधान की समयसीमा तय करने से उन्होंने इनकार कर दिया।  यूपीए सरकार के मुख्य संकटमोचक मुखर्जी और उनके कैबिनेट सहयोगियों एके एंटनी, पी चिदंबरम और गुलाम नबी आजाद की आंध्र प्रदेश के मुख्यमंत्री किरण कुमार रेड्डी और राज्य के केंद्रीय मंत्रियों के बीच बैठक हुई, जिसमें इस मुद्दे पर उनके विचार जाने गए।  आंध्र प्रदेश के नेताओं के साथ कई दौर की बैठक के बाद मुखर्जी ने संवाददाताओं से कहा कि विचार-विमर्श सोमवार को खत्म हो जाएगा।